**Република Србија**

**Општина Љубовија**

**-Општинско веће-**

Број: 06-144/2024-02

Датум: 21.05.2024. године

**Љ у б о в и ј а**

На основу члана 46. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. закон, 47/2018 и 111/2021-др. закон), члана 77. Статута општине Љубовија („Службени лист општине Љубовија“, број 3/2019) и члана 11. Правилника о начину, поступку и критеријумима за доделу средстава црквама и традиционалним верским заједницама, број: 06-101/2017-02 од 09.03.2017. године, Општинско веће општине Љубовија на седници одржаној дана 21.05.2024. године, доноси

**О Д Л У К У**

о финансирању/суфинансирању пројеката

цркава и традиционалних верских заједница

у 2024. години

**I** Одобрава се финансирање пројеката поднетих на Јавни конкурс за финансирање или суфинансирање пројеката цркава и традиционалних верских заједница за изградњу, одржавање и обнову црквених и верских објеката и одржавање манифестација на територији општине Љубовија у 2024. години, на следећи начин:

|  |  |  |  |
| --- | --- | --- | --- |
| **Редни**  **број** | **Назив подносиоца** | **Назив пројекта** | **Износ одобрених средстава по Пројекту** |
| **1.** | Српска православна црквена општина Азбуковачка у Горњој Буковици | Редовно одржавање парохијског дома у Врхпољу | 300.000,00 динара |

**II** Са изабраним подносиоцима пројекта који су одабрани по Јавном конкурсу, начелник Општинске управе општине Љубовија закључиће уговор којим се уређују међусобна права и обавезе уговорних страна.

**III** Средства из члана 1. ове Одлуке планирана су Одлуком о буџету општине Љубовија за 2024. годину на конту 481 - дотације невладиним организацијама, програмска активност 1201-0003, програм 1201 - развој културе и информисања.

**IV** За реализацију ове Одлуке надлежна је Општинска управа општине Љубовија.

**V** Ову Одлуку објавити на интернет страни општине Љубовија [www.ljubovija.rs](http://www.ljubovija.rs).

**О б р а з л о ж е њ е**

Законом о црквама и верским заједницама („Службени гласник Републике Србије“, бр. 36/2006) прописано је да надлежни орган јединице локалне самоуправе може, у складу са потребама и могућностима, да предвиди у буџету средства за изградњу, одржавање и обнову верских објеката. Општина Љубовија је у Одлуци о буџету за 2024. годину на конту 481 - дотације невладиним организацијама обезбедила средства у износу од 600.000,00 динара за финaнсирање/суфинансирање пројеката цркава и традиционалних верских заједница. Правилником о начину, поступку и критеријумима за доделу средстава црквама и традиционалним верским заједницама дефинисан је начин доделе средстава из буџета кроз спровођење јавног конкурса.

Општинско веће општине Љубовија je дана 09.04.2024. године расписало Јавни конкурс за финансирање или суфинансирањe пројеката цркава и традиционалних верских заједница за изградњу, одржавање и обнову црквених и верских објеката и одржавање манифестација на територији општине Љубовија у 2024. години број 06-144/2024-02 (у даљем тексту: Јавни конкурс).

На оглашени Јавни конкурс је пристигла једна пријава и то: Српска православна црквена општина Азбуковачка у Горњој Буковици – назив пројекта „Редовно одржавање парохијског дома у Врхпољу“.

Комисија за спровођење Јавног конкурса, именована Решењем Начелника Општинске управе Општине Љубовија, је прегледала поднете пријаве, извршила бодовање истих и доставила Општинском већу Предлог за избор пројеката за изградњу, одржавање и обнову црквених и верских објеката на територији општине Љубовија који ће се финансирати/суфинансирати из буџета општине Љубовија у 2024. години. Предложено је да се напред наведени пројекат финансира у износу од 300.000,00 динара.

Општинско веће општине Љубовија је на седници одржаној дана 21.05.2024. године разматрало Предлог Комисије за спровођење Јавног конкурса и исти је усвојило једногласно.

Имајући у виду све напред наведено донета је Одлука као у диспозитиву.

**ПРЕДСЕДНИК**

**ОПШТИНСКОГ ВЕЋА**

**Милан Јовановић с.р.**